Държавен вестник, бр. 51, 2006 г., стр. 162

С Т Р .  162
Д Ъ Р Ж А В Е Н   В Е С Т Н И К
Б Р О Й  51
АГЕНЦИЯ ЗА ПРИВАТИЗАЦИЯ
РЕШЕНИЕ№ 3069-П
от 6 юни 2006 г.
На основание чл. 1, ал. 2, т. 1, чл. 3, ал. 1, чл. 4,
ал. 1 и чл. 32, ал. 1, т. 3 ЗПСК, чл. 2, ал. 1, т. 1, чл. 5,
7 и чл. 10, ал. 1 от Наредбата за търговете и конкур-
сите, стратегията за приватизация на “България
Ер”—ЕАД, София, приета с решение № 95 от
15.II.2006 г. на Министерския съвет и одобрена с
Решение на Народното събрание (ДВ, бр. 28 от
2006 г.), Решение № 1305 от 19.II.2003 г. на Агенци-
ята за приватизация (ДВ, бр. 22 от 2003 г.) и прото-
колно решение № 10 728 от 6.VI.2006 г. на изпълни-
телния съвет Агенцията за приватизация реши:
1. Продажбата на 30 159 акции, представляващи
приблизително 99,99 % от капитала на “България
Ер”—ЕАД, София (наричано по-нататък за краткост
“дружеството”), да се извърши чрез публично опо-
вестен конкурс на два етапа.
2. Срок за закупуване на конкурсна документа-
ция—до 25-ия ден считано от датата на обнародване
на решението в “Държавен вестник”. Конкурсната
документация може да бъде получена в сградата на
Агенцията за приватизация, София, ул. Аксаков 29,
стая 407, или по пощенски път. Цената на конкурс-
ната документация е 2000 лв. или равностойността
им в евро и се заплаща, както следва:
2.1. в левове—в касата на Агенцията за привати-
зация или
2.2. чрез банков превод—по някоя от следните
сметки на Агенцията за приватизация в Българска
народна банка, Централно управление:
а) в левове—IBAN BG 39 BNBG 9661 3200 150 301,
BIC код BNBGBGSD;
б) в евро—IBAN BG 35 BNBG 9661 3600 150 340,
SWIFT код BNBGBGSF.
Плащането се извършва преди получаване/изп-
ращане на конкурсната документация. Конкурсната
документация не съдържа информационен меморан-
дум на дружеството (информационния меморандум).
3. Конкурсната документация се получава след
представяне на документ, от който да е видно лице-
то, оправомощено да закупи конкурсна документа-
ция. В случай че документът по предходното изрече-
ние е съставен на език, различен от българския,
същият следва да бъде придружен с превод на бъл-
гарски език.
4. Лицата, закупили конкурсна документация
(заинтересувани лица), могат да отправят писме-
ни искания до Агенцията за приватизация за дава-
не на разяснения по процедурата за провеждане на
конкурса в срок до 30-ия ден считано от датата на
обнародване на решението в “Държавен вестник”.
Разясненията по предходното изречение се изгот-
вят в писмена форма в срок до 3 работни дни и се
предоставят на разположение на всички заинтере-
сувани лица.
5. Информационният меморандум ще бъде пре-
доставен за закупуване на заинтересуваните лица,
които отговарят на предварителните квалификаци-
онни изисквания, по т. 5.1 или по т. 5.2:
5.1. Стратегически инвеститор в областта на граж-
данското въздухоплаване—българско юридическо
лице, регистрирано по Търговския закон, в което
повече от 51 % от неговите акции с право на глас или
от неговото дялово участие принадлежат на българ-
ски физически и/или юридически лица или на физи-
чески и/или юридически лица от страна—членка на
Европейския съюз, или от страна—членка на евро-
пейското икономическо пространство, което куму-
лативно отговаря на следните изисквания:
а) да има приходи от авиационни услуги над 150
млн. евро за всяка от последните две финансови
години и
б) да има брой превозени пътници над 750 000 за
всяка от последните две календарни години.
Съответствието с изискванията по т. 5.1 се до-
казва за заинтересуваното лице или за лицето, което
притежава повече от 51% от неговите акции с право
на глас или от неговото дяловото участие.
5.2. Финансов инвеститор—българско юридичес-
ко лице, регистрирано по Търговския закон, в което
повече от 51 % от неговите акции с право на глас или
от неговото дялово участие принадлежат на българ-
ски физически и/или юридически лица или на физи-
чески и/или юридически лица от страна—членка на
Европейския съюз, или от страна—членка на евро-
пейското икономическо пространство, което отго-
варя на следните изисквания:
а) да управлява финансови активи за всяка от
последните две финансови години на стойност над
250 млн. евро и/или
б) да притежава дялови участия в други дружес-
тва на обща стойност над 150 млн. евро.
Съответствието с изискванията по т. 5.2 се до-
казва за заинтересуваното лице или за лицето, което
притежава повече от 51 % от неговите акции с право
на глас или от неговото дяловото участие.
Едно лице не може да участва с повече от едно,
регистрирано в Република България, юридическо
лице.
6. Цената на информационния меморандум е
5000 лв. или равностойността им в евро, която се
заплаща при условията и в сроковете, посочени в
конкурсната документация.
Разходите по заплащане на конкурсната докумен-
тация и информационния меморандум са за сметка
на лицата.
7. Право да получат сертификат за регистрация
имат само заинтересувани лица, закупили информа-
ционен меморандум.
8. Заинтересувани лица, получили сертификат за
регистрация, имат право да подадат предварителна
оферта за участие в конкурса в срока, определен в
конкурсната документация.
9. Не се разглеждат предварителни оферти, които:
а) са подадени след изтичане на срока, определен
в конкурсната документация;
б) са подадени в незапечатан или прозрачен плик;
в) са подадени от лица, които не са получили
сертификат за регистрация в предварителния етап
на конкурса.
10. След разглеждане на подадените предвари-
телни оферти Агенцията за приватизация определя
лицата, които се допускат до участие в заключител-
ния етап на конкурса.
11. На лицата по т. 10 Агенцията за приватизация
предоставя правила за провеждане на заключител-
ния етап на конкурса.
12. Утвърждава конкурсна документация за про-
дажба чрез публично оповестен конкурс на 30 159
акции, представляващи приблизително 99,99 % от
капитала на “България Ер”—ЕАД, София.
Изпълнителен директор: Т. Николов
41315